CELEX: 62013CN0575
Language: da
Date: 2013-11-12 00:00:00
Title: Sag C-575/13: Anmodning om præjudiciel afgørelse indgivet af Amtsgericht Rüsselsheim (Tyskland) den 12. november 2013 — Thomas Etzold m.fl. mod Condor Flugdienst GmbH

18.1.2014   
            
            
               DA
            
            
               Den Europæiske Unions Tidende
            
            
               C 15/10
            
         Anmodning om præjudiciel afgørelse indgivet af Amtsgericht Rüsselsheim (Tyskland) den 12. november 2013 — Thomas Etzold m.fl. mod Condor Flugdienst GmbH
   (Sag C-575/13)
   2014/C 15/15
   Processprog: tysk
   
      Den forelæggende ret
   
   Amtsgericht Rüsselsheim
   
      Parter i hovedsagen
   
   
      Sagsøger: Thomas Etzold, Sandra Etzold og Toni Lennard Etzold
   
      Sagsøgt: Condor Flugdienst GmbH
   
      Præjudicielle spørgsmål
   
   
               1)
            
            
               Skal den usædvanlige omstændighed, der henvises til i forordningens artikel 5, stk. 3, (1) direkte vedrøre den reserverede flyvning?
            
         
               2)
            
            
               Såfremt usædvanlige omstændigheder, der indtræffer ved tidligere flyvninger, ligeledes er relevante for en senere flyafgang, spørges: Skal de forholdsregler, som det transporterende luftfartsselskab skal træffe i medfør af forordningens artikel 5, stk. 3, kun vedrøre afværgelsen af den usædvanlige omstændighed, eller skal de også vedrøre imødegåelse af en længere forsinkelse?
            
         
               3)
            
            
               Skal indgreb fra tredjemænd, der handler på eget ansvar, og som er blevet overdraget opgaver, der henhører under et luftfartsselskabs drift, anses for usædvanlige omstændigheder som omhandlet i forordningens artikel 5, stk. 3?
            
         
               4)
            
            
               Såfremt det første spørgsmål besvares bekræftende: Er det ved bedømmelsen afgørende, hvem (flyselskabet, lufthavnsoperatøren, osv.) der har bemyndiget tredjemanden?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).